CELEX: 32016D1060
Language: ro
Date: 2016-06-29 00:00:00
Title: Decizia de punere în aplicare (UE) 2016/1060 a Comisiei din 29 iunie 2016 de modificare a Deciziei de punere în aplicare nr. 2013/707/UE de confirmare a acceptării unui angajament oferit în legătură cu procedurile antidumping și antisubvenție privind importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză pentru perioada de aplicare a măsurilor definitive

30.6.2016   
            
            
               RO
            
            
               Jurnalul Oficial al Uniunii Europene
            
            
               L 173/99
            
         DECIZIA DE PUNERE ÎN APLICARE (UE) 2016/1060 A COMISIEI
   din 29 iunie 2016
   de modificare a Deciziei de punere în aplicare nr. 2013/707/UE de confirmare a acceptării unui angajament oferit în legătură cu procedurile antidumping și antisubvenție privind importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză pentru perioada de aplicare a măsurilor definitive
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1), în special articolele 8 și 9,
   având în vedere Regulamentul (CE) nr. 597/2009 al Consiliului din 11 iunie 2009 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene (2), în special articolele 13 și 15,
   întrucât:
   
               (1)
            
            
               Prin Regulamentul de punere în aplicare (UE) nr. 1238/2013 (3), Consiliul a instituit o taxă antidumping definitivă pentru importurile în Uniune de module fotovoltaice pe bază de siliciu cristalin și componentele lor cheie (și anume celule și plachete) originare sau expediate din Republica Populară Chineză (denumită în continuare „RPC”).
            
         
               (2)
            
            
               Prin Regulamentul de punere în aplicare (UE) nr. 1239/2013 (4), Consiliul a instituit, de asemenea, o taxă compensatorie definitivă pentru importurile în Uniune de module fotovoltaice pe bază de siliciu cristalin și componentele lor cheie (și anume celule) originare sau expediate din RPC.
            
         
               (3)
            
            
               Prin Decizia de punere în aplicare 2013/707/UE (5), Comisia a acceptat angajamentul oferit în cadrul procedurilor antidumping și antisubvenție privind importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză.
            
         
               (4)
            
            
               Societatea Shanghai Chaori International Trading Co. Ltd (denumită în continuare „societatea în cauză”), având codul adițional TARIC B872, al cărei angajament a fost acceptat prin Decizia de punere în aplicare 2013/707/UE, a notificat Comisiei schimbarea denumirii sale în GCL System Integration Technology Co., Ltd.
            
         
               (5)
            
            
               În 2014, societatea în cauză a fost declarată în faliment. În februarie 2015, societatea în cauză a fost achiziționată de Jiangsu GCL Energy Co. Ltd., care face parte dintr-un grup de societăți având codul adițional TARIC B850.
            
         
               (6)
            
            
               Societatea în cauză a argumentat că schimbarea denumirii nu-i afectează dreptul de a continua să beneficieze de nivelurile individuale ale taxelor care i-au fost aplicate anterior.
            
         
               (7)
            
            
               Totuși, ca urmare a achiziției, societatea în cauză nu numai că și-a schimbat numele în GCL System Integration Technology Co. Ltd., ci a devenit, de asemenea, parte a grupului de societăți având codul adițional TARIC B850 (6).
            
         
               (8)
            
            
               Atât societatea în cauză, cât și grupul de societăți menționate în considerentul 7 fac obiectul angajamentului. Prin urmare, Comisia a concluzionat că schimbarea de nume nu afectează în niciun fel constatările Deciziei de punere în aplicare 2013/707/UE.
            
         
               (9)
            
            
               Comisia a informat toate părțile interesate cu privire la faptele și considerentele esențiale pe baza cărora intenționa să modifice Regulamentele de punere în aplicare (UE) nr. 1238/2013 și (UE) 1239/2013. Părților menționate li s-a acordat o perioadă în cursul căreia au putut formula observații cu privire la această comunicare. Nicio parte nu a prezentat observații.
            
         
               (10)
            
            
               Măsurile prevăzute de prezenta decizie sunt conforme cu avizul comitetului instituit în temeiul articolului 15 alineatul (1) din Regulamentul (CE) nr. 1225/2009,
            
         ADOPTĂ PREZENTA DECIZIE:
   Articolul 1
   Anexa la Decizia de punere în aplicare 2013/707/UE se modifică în conformitate cu anexa la prezenta decizie.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 29 iunie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 343, 22.12.2009, p. 51.
   
      (2)  JO L 188, 18.7.2009, p. 93.
   
      (3)  Regulamentul de punere în aplicare (UE) nr. 1238/2013 al Consiliului din 2 decembrie 2013 de instituire a unei taxe antidumping definitive și de percepere definitivă a taxei provizorii impuse pentru importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză (JO L 325, 5.12.2013, p. 1).
   
      (4)  Regulamentul de punere în aplicare (UE) nr. 1239/2013 al Consiliului din 2 decembrie 2013 de instituire a unei taxe compensatorii definitive la importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză (JO L 325, 5.12.2013, p. 66).
   
      (5)  Decizia de punere în aplicare 2013/707/UE a Comisiei din 4 decembrie 2013 de confirmare a acceptării unui angajament oferit în legătură cu procedurile antidumping și antisubvenție privind importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză pentru perioada de aplicare a măsurilor definitive (JO L 325, 5.12.2013, p. 214).
   
      (6)  Și anume Konca Solar Cell Co. Ltd., Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Suzhou) Limited.
   
      ANEXĂ
      Anexa I la Decizia de punere în aplicare 2013/707/UE a Comisiei se modifică după cum urmează:
      
                  1.
               
               
                  Rubrica referitoare la codul adițional TARIC B850 se înlocuiește cu următorul text:
                  
                              „Konca Solar Cell Co. Ltd
                              Suzhou GCL Photovoltaic Technology Co. Ltd
                              Jiangsu GCL Silicon Material Technology Development Co. Ltd
                              Jiangsu Zhongneng Polysilicon Technology Development Co. Ltd
                              GCL-Poly (Suzhou) Energy Limited
                              GCL-Poly Solar Power System Integration (Taicang) Co. Ltd
                              GCL SOLAR POWER (SUZHOU) LIMITED
                              GCL Solar System (Suzhou) Limited
                              GCL System Integration Technology Co. Ltd.
                           
                           
                              B850 ”
                           
                        
            
                  2.
               
               
                  Rubrica referitoare la codul adițional TARIC B872 se înlocuiește cu următorul text:
                  
                              „Shanghai Chaori Solar Energy Science & Technology Co. Ltd
                           
                           
                              B872 ”